**Төсөл**

**МОНГОЛ УЛСЫН ХУУЛЬ**

2017 оны .. дугаар Улаанбаатар хот

сарын ..-ны өдөр

**АРДЧИЛСАН ХУВЬСГАЛЫН АНХДАГЧДАД ТӨРӨӨС**

**ТУСЛАМЖ, ХӨНГӨЛӨЛТ ОЛГОХ ТУХАЙ**

**1 дүгээр зүйл. Хуулийн зорилт**

1.1.Энэ хуулийн зорилт нь Монгол Улсын Ардчилсан хувьсгалын анхдагчдад /цаашид "Ардчиллын анхдагч" гэнэ/ төрөөс тусламж, хөнгөлөлт үзүүлэх, түүний төрөл, хэмжээ, хамрах хүрээг тогтоох, үүнтэй холбоотой төрийн эрх, үүргийг тодорхойлж, тэдгээрийг хэрэгжүүлэхтэй холбогдсон харилцааг зохицуулахад оршино.

**2 дугаар зүйл. Монгол Улсын Ардчилсан хувьсгалын анхдагчдад төрөөс тусламж, хөнгөлөлт олгох хууль тогтоомж**

2.1.Монгол Улсын Ардчиллын анхдагчдад төрөөс тусламж, хөнгөлөлт олгох хууль тогтоомж нь Монгол Улсын Үндсэн хууль, Нийгмийн халамжийн тухай хууль, энэ хууль болон тэдгээртэй нийцүүлэн гаргасан бусад хууль тогтоомжоос бүрдэнэ.

**3 дугаар зүйл. Хуулийн нэр томьёоны тодорхойлолт**

3.1.Энэ хуульд хэрэглэсэн дараах нэр томьёог доор дурдсан утгаар ойлгоно:

3.1.1.“Ардчилсан хувьсгалын анхдагч” гэж 1990 оны 4 дүгээр сарын 27-ны өдрөөс өмнө МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоог үүсгэн байгуулалцаж элссэн гишүүн, зохицуулагчид, үйл ажиллагаанд нь тэргүүн эгнээнд манлайлан оролцож байсан Монгол Улсын иргэнийг;

3.1.2."гэр бүлийн гишүүн" гэж Ардчилсан хувьсгалын анхдагч иргэний хууль ёсны эхнэр, нөхрийг;

3.1.3.“тусламж” гэж энэ хуулийн 3 дугаар зүйлийн 3.1.1-д заасан иргэнд нийгмийн даатгал, нийгмийн халамжийн сангаас олгож байгаа тэтгэвэр, тэтгэмжээс гадна төрөөс сар бүр олгох мөнгөн хөрөнгө, орон сууц эсвэл орон сууцны үнэтэй тэнцэх хэмжээний нэг удаагийн мөнгөн тусламжийг;

3.1.4.“хөнгөлөлт” гэж энэ хуулийн 3 дугаар зүйлийн 3.1.1-д заасан иргэний амьжиргаа, эрүүл мэндийг дэмжих үйлчилгээг;

**4 дүгээр зүйл. Хуулийн үйлчлэлд хамаарах этгээд**

4.1.1990 оны 4 дүгээр сарын 27-ны өдрөөс өмнө МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоог үүсгэн байгуулалцаж элссэн гишүүн, зохицуулагч болон идэвхи зүтгэлтэй оролцож явсан талаар хөдөлшгүй нотлох баримттай Монгол Улсын иргэн энэ хуульд хамрагдах эрхтэй.

4.2.Энэ хуулийн 4 дүгээр зүйлийн 4.1 дэх хэсэгт заасан иргэн нас барсан бол энэ хуулийн 3 дугаар зүйлийн 3.1.2 дахь хэсэгт заасан түүний гэр бүлийн гишүүн энэ хуульд хамрагдах эрхтэй.

4.3.Хэрэв Алдар цолтон ахмад настанд төрөөс нэмэгдэл, хөнгөлөлт олгох тухай хуульд хамрагдан төрөөс тусламж, хөнгөлөлт давхар авах тохиолдолд иргэн аль нэгийг сонгон хамрагдана.

**ХОЁРДУГААР БҮЛЭГ**

**Ардчилсан хувьсгалын анхдагчдад үзүүлэх тусламж, хөнгөлөлтийн**

**төрөл, хэмжээ**

**5 дугаар зүйл. Тусламж, хөнгөлөлт авах эрх**

5.1.Энэ хуулийн 3 дугаар зүйлийн 3.1.1-д заасан иргэнд дараах тусламж, хөнгөлөлт олгоно

5.1.1.Ардчилсан хувьсгалын анхдагчдад сар бүр мөнгөн тусламж;

5.1.2.дотоодын рашаан сувиллын эрхийн бичгийн үнэ, ирэх, буцах замын зардал жилд нэг удаа;

5.1.3.нийтийн халаалтгүй сууц, гэрт амьдардаг бол түлш худалдан авахад зориулж жилд нэг удаа тусламж;

5.1.4.хүнд өвчнөөр өвчилж өндөр өртөгтэй эмчилгээ хийлгэх тохиолдолд зардлын 50 хувийг төрөөс төлөх;

5.1.5.Ардчиллын анхдагчдад төрөөс нэг удаа 50 мкв орон сууц, эсвэл түүнтэй тэнцэх хэмжээний мөнгө;

5.2.Энэ хуулийн 3 дугаар зүйлийн 3.1.1 дэх хэсэгт заасан иргэн нас барсан бол түүний гэр бүлийн гишүүнд энэ хуулийн 5 дугаар зүйлийн 5.1.2, 5.1.3 дахь хэсэгт заасан тусламжийг нэг удаа олгоно.

**6 дугаар зүйл. Тусламж, хөнгөлөлтийн хэмжээ**

6.1.Энэ хуулийн 5 дугаар зүйлд заасан тусламж, хөнгөлөлтийн хэмжээ, олгох журмыг Засгийн газар батална

6.2.Засгийн газар тусламжийн хэмжээг хөдөлмөрийн хөлсний доод хэмжээтэй уялдуулан шинэчлэн тогтоож болно.

**7 дугаар зүйл. Тусламж, хөнгөлөлт олгох**

7.1.**Тусламжийг** нийгмийн халамжийн сангаас, хөнгөлөлтийг улсын төсвөөс олгоно.

7.2.**Тусламж,** хөнгөлөлтийг нийгмийн халамжийн үйлчилгээний байгууллага, ажилтан Ардчиллын анхдагчийн хүсэлтээр түүний хадгаламжийн дансанд шууд шилжүүлж болно.

7.3.**Тусламж,** хөнгөлөлтийг Ардчиллын анхдагчийн хүсэлтээр улирлын болон жилийн эцэст олгож болно.

**8 дугаар зүйл. Тусламж, хөнгөлөлтийг** **зогсоох.**

8.1.**Тусламж,** хөнгөлөлт авагч иргэн нас барсан тохиолдолд энэ хуулийн 5 дугаар зүйлийн 5.2.1 дэх хэсэгт заасан тусламжийг нас барсны дараачийн сар дуустал олгоно.

8.2.Ардчиллын анхдагч гэж хуурамч баримт бичиг бүрдүүлж **тусламж,** хөнгөлөлт авсан нь тогтоогдвол олголтыг зогсоож нөхөн төлүүлнэ.

8.3.Хуурамч баримт бичиг бүрдүүлэх, худал мэдээлэх зэргээр энэ хуульд заасан тусламж, хөнгөлөлтөд хамрагдсан гэм буруутай этгээдэд холбогдох хууль тогтоомжид заасан хариуцлага хүлээлгэнэ.

**ГУРАВДУГААР БҮЛЭГ**

**Ардчиллын анхдагчдад тусламж, хөнгөлөлт үзүүлэх талаар төрийн байгууллага, албан тушаалтан, аж ахуй нэгжийн хүлээх үүрэг**

**9 дүгээр зүйл. Төрийн байгууллага, албан тушаалтны үүрэг**

**9.1.Нийгмийн хамгааллын асуудал эрхэлсэн төрийн захиргааны төв байгууллага ардчиллын анхдагчдад тусламж, хөнгөлөлт үзүүлэх ажлыг улсын хэмжээнд зохион байгуулж, тусламж, хөнгөлөлтийн зардлыг төлөвлөж жил бүр улсын төсөвт тусгуулах,**

**9.2.**МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоо зэрэг байгууллагууд Ардчиллын анхдагчийг үнэн зөв тодорхойлон Нийгмийн хамгааллын асуудал эрхэлсэн төрийн захиргааны төв байгууллагад хүргүүлэх,

**10 дугаар зүйл. Хууль хүчин төгөлдөр болох**

10.1.Энэ хуулийг батлагдсан өдрөөс хүчин төгөлдөр болсонд тооцно.

**ГАРЫН ҮСЭГ**